“નવું વર્ષ શરુ થયું એટલે જુનું ભૂલી જવાનું હોય..” સહુથી સામાન્ય બાબત હમેશા સંભાળવા મળે, પણ શું આ સાચું છે? એક રીતે જોવા જઈએ તો હા, આગળ હમેશા વધવું જોઈએ. નવું વર્ષ છે. 12 નવા ચેપ્ટર્સ, ૩૬૫ નવી કહાનીઓ બનાવી શકો છો. પણ, જો તમારો કોઈ પાસ્ટ છે, જે હજી મનમાં ડંખે છે, કદાચ ક્યાંક કઈ બાકી રહી ગયું છે તો સહુથી વધુ જરૂરી છે કે એને પૂરું કરો. અવગણીને ભાગવું એ કાયરતાની નિશાની છે. જો કોઈ વાત અધૂરી રહી જાય તો આખી જીંદગી એનો અફસોસ રહે છે. જૂની વાત પૂરી કર્યા વગર આગળ કદી વધાતું નથી, તો હમેશા ‘આગળ વધો અને જુનું ભૂલો’ના ઉપદેશ વિચાર્યા વિના ફોલો કરવાના બદલે બહેતર છે એક વખત એક ચાન્સ લો, એ વાતને એક વખત ખતમ કરો, જોઈ લો કશું બાકી તો નથી રહી ગયું ને કે પછી તે પાસ્ટ આગળ આવીને ઉભો તો નહિ રહે ને? એના વિના કદી આગળ ન વધાય. અને જે વ્યક્તિ પોતાનો પાસ્ટ ભૂલે છે, તેનું ભવિષ્ય બગડી જાય છે.